पाएं अपने शहर की ताज़ा ख़बरें और फ्री ई-पेपरडाउनलोड करें
बमोरी ब्लॉक के जाैहरी गांव के पास से गुजरने वाली बरनी नदी बीते 2-3 माह से सूखी पड़ी है। इसके एक बहुत छोटे से हिस्से कुछ दिन पहले अचानक पानी निकल आया। फिर न जाने कैसे लोगों के बीच यह बात प्रचारित हो गई कि यह पानी चमत्कारी है और इससे कोराेना का इलाज हो सकता है। बस फिर क्या था देखते ही देखते बड़ी संख्या में लोग गड्ढाें में भरा गंदा पानी पीकर खुद को कोरोना से सुरक्षित समझने लगे। पटवारी महेंद्र सिंह धाकड़ ने लोगों को समझाया। इसके बावजूद लोग रुक नहीं रहे हैं और पानी पी रहे हैं।
ये है सच...सूखी नदी के नीचे भी बहती है नदी
जानकारों का कहना है कि नदी भले ही सूख जाए लेकिन इसकी निचली सतहों पर पानी मौजूद रहता है। जरा सा गड्ढा खोदते ही यह दिखाई देने लगता है। बरनी नदी में भी ऐसा ही किया गया होगा। किसी ने पानी के लिए गड्ढा खोदा होगा और नीचे छिपी जलधारा ऊपर आ गई। इस नदी के दोनों ओर घना जंगल है। जिस जगह पर पानी भरा है वहां नदी सबसे ज्यादा गहरी बताई जाती है। ऐसे में वहां पानी निकल आना कोई बड़ी बात नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn